**Studieprojekt i tværfagligt samarbejde med grønlandskfaget**

I et tværfagligt samarbejde med grønlandskfaget, er arbejdet centreret omkring tekstarbejdet. I tekstarbejdet undersøges, hvordan teksten virker.

Grønlandskfaget har tre stofområder; sprog, litteratur og medier. Teksterne er forskellige i de tre stofområder. Sproglige tekster er eksempelvis politiske taler og nyhedsartikler, mere generelt handler det om tekster, der argumenterer for et bestemt synspunkt. Litterære tekster er typisk fiktionstekster (Lyrik, romaner, noveller, dramatekster). Medietekster er alt fra artikler, tv-mediet, elektroniske medier etc.

Ved ethvert valg af tekst er det vigtigt at lægge fokus på *hvordan* teksten er skrevet/fremstillet. Hovedfokus er *analyse***,** hvor man udvælger nogle bestemte områder, der skal analyseres. Ét af strategierne er *afsender,* *meddelelse og modtager*. En tekst kan med andre ord behandles med en af disse tre forskellige analysestrategier, hvilket vil føre til meget forskellige læsninger.

Eksempler på studieprojekter i grønlandsk i samarbejde med et andet fag:

|  |  |  |  |
| --- | --- | --- | --- |
| Fag | Overordnet område | Grønlandskfagligt fokus | Eksempel på opgaveformulering |
| Kalaallisut og dansk | Litteraturhistorieeller genrehistoriemed et komparativtfokus. | Komparativ analyse aftekster fra en litterærperiode eller litterærgenre i henholdsvisGrønland, Danmark eller udlandet. | *Ekspressionisme* (kal/da)Gør rede for centrale træk ved denekspressionistiske skrivestil.Foretag med afsæt i din redegørelse ensammenlignende analyse og fortolkning afNiviaq Korneliussens *“Homo sapienne”* og Yahya Hassans digte. Diskutér hvilken rolle skrivestilen betyder forvores oplevelse af teksterne. Diskutér ekspressionistisk skrivestils betydning for litteraturhistorien. |
| Kalaallisut og dansk | Litterære emner omkring oplysningstiden. | Analyse af bestemt periode og sammenligning. | *Oplysningstid/Eqeeriartulerneq* Gør rede for oplysningstidens kendetegn. Foretag med afsæt i din redegørelse en analyse og fortolkning af Mathias Storchs roman *“En grønlænders drøm”* og Ludvig Holbergs komedie *“Jeppe på bjerget”,* og sammenlign teksterne. Diskutér oplysningstidens betydning for litteraturhistorien. |
| Kalaallisut og samfundsfag | Mediernesiscenesættelse afpolitikere ogpolitikeresiscenesættelse af sigselv i medierne | Analyse afiscenesættelsen medinddragelse af retorikken,argumentationsanalyseog stilistisk analyse.  | *Medier og politik*Gør rede for mediernes rolle i formidlingen afpolitiske sager. Kom herunder ind på teorien ommedierne som den fjerne statsmagt.Analysér en selvvalgt politisk sag med fokus på,mediernes håndtering af sagen. Du skal i dinanalyse undersøge, hvordan sagen vinkles ogiscenesættes i medierne.Diskutér styrker og svagheder ved det modernemediebillede. |
| Kalaallisut og samfundsfag | Aallartitaaneq/at blive sendt væk | Filmanalyse | Aallartitaaneq Lav en analyse af filmen *”Eksperimentet”* (instrueret af Louise Friedberg) med særlig vægt på personskildringen og filmens fremstilling af sagen om de grønlandske børn. Perspektiver desuden til Tine Brylds interview bog: *I Den Bedste Mening*, og undersøg hvilke konsekvenser det havde for grønlænderbørn at blive flyttet fra Grønland til Danmark for at blive opdraget til danske normer og værdier. I Perspektiveringen skal du inddrage artiklen ”Red Barnet siger undskyld til grønlænderbørn efter 64 år”, Politiken 22.10.15  |
| Kalaallisut og naturfag | Mineraludvinding i Grønland | Retoriske og stilistiske virkemidler i formidling af fakta i mineraludvinding. | Lav en analyse af debatten om uranudvinding. Sammenlign brug af virkemidler samt argumenterne for og imod. Tag stilling til emnet på baggrund af det forskellige fremstillinger. |
| Kalaallisut og dansk | Realistisk litteratur | Analyse af forfatterskab og perspektivering til litteraturhistorien | *Realisme* Gør rede for centrale træk ved den realistisk skrivestil herunder hverdagsrealisme. Foretag med afsæt i din redegørelse enanalyse og fortolkning af Vivi Lynge Petrussens *“I voldens magt”* med fokus på hovedpersonens liv og udvikling. Perspektivér selvvalgt novelle af Vita Andersens novellesamling: *“Hold kæft og vær smuk”.* Endelig ønskes vurdering af skrivestilen. |
| Kalaallisut +dansk | Hvordan skildres forholdet mellem børn og voksne i moderne dansk og grønlandsk litteratur? | Analyse af fortællestil og indhold samt sammenligning. | *Forholdet mellem børn og voksne.*Der ønskes en analyse og fortolkning af 2-3 selvvalgte noveller af Katrine Marie Guldager og Sørine Steenholdt med særligt fokus på karakteristik af forholdet mellem børn og voksne.Sammenlign de to forfatteres tekster med hensyn til fortællestil og indhold, og diskutér, hvorfor temaet børn og voksne dukker op i den moderne litteratur? |
| Kalaallisut + dansk | Hvordan kommer den litterære minimalisme til udtryk i dansk og grønlandsk litteratur? | Analyse og fortolkning af noveller samt perspektivering. | *Minimalisme i grønlandsk og dansk litteratur.*Redegør kort for den litterære minimalisme. Der ønskes en sammenlignende analyse og fortolkning af to selvvalgte noveller fra henholdsvis Helle Helles *”Rester”* og Ole Korneliussens *”Det andet dyr”.* Du bedes også kort perspektivere til andre noveller fra de to novellesamlinger.Diskutér i hvor høj grad Helle Helle og Ole Korneliussen kan ses som typiske repræsentanter for den litterære minimalisme. |
| Kalaallisut + dansk | Nationalidentitet i litteraturen | Analyse og sammenligning i litteraturen | Der laves analyse og fortolkning af Kristian Olsen Aaju, *“Balladen om identitet”,* Aqqaluk Lynges digte samt andre grønlandske digte. Der laves analyse af nogle danske sange om danskheden, og der perskpektiveres til den bagvedliggende periode. Diskutér baggrunden for identitetskrise samt faktorerne for identitetsbestemmelsen, der kommer til udtryk i din analyse.  |
| Kalaallisut + samfundsfag | Alkohol i Grønland | Analyse af de forskellige holdninger i debatten om forbrug af alkohol i nutiden. | Der ønskes en analyse af den aktuelle politiske debat om alkoholpolitik og de beslutninger der er taget fornyligt. Der lægges vægt på de modsatrettede argumenter. Diskutér virkelighedens alkoholproblematik og konsekvenserne af den. Foretag en sammenligning med den politiske debat. |
| Kalaallisut + musik | De seneste 20 års produktion af tekster i musikudøvelsen | Analyse og sammenligning af indholdet af sangtekster i musikudgivelser, samt ideologien bag. | Lav en analyse af selvvalgte sangtekster i den aktuelle musik. Diskuter om der er et dominerende tema og argumenter om der er nyskabelse. Gør rede for udvikling af musikken og tag stilling til emnet.  |
| Kalaallisut + naturfag | Bæredygtighed i Grønland | Redegørelse af tiltag for lomviebestanden og analyse af debatten herom | Der ønskes en analyse af debatten mellem biologer og fangere vedr. Lomviebestanden, inklusive udfordringerne ved kommunikationen. Hvori ligger konflikten? Gør rede for de virkemidler, der bliver brugt. Tag stilling til Fangerrådets udmelding fornylig. Lav en sammenligning med biologernes faktuelle redegørelser.  |
| Kalaallisut + historie | Grønland under anden Verdenskrig | Periodeskildring i skønlitteraturen samt erindringslitteraturen | Gør rede for skildring af livet under Anden Verdenskrig af Hans Lynge, Frederik Nielsen og Lars Peter Olsen, samt i forskellige digte. Hvilke fremstillingsformer bruges? Lav en sammenligning med de styrelsesmæssige bestemmelserne fra perioden og diskutér følgerne heraf. |
| Kalaallisut + psykologi | Interpersonalitet | Analyse af Kristian Olsen Aajus forfatterskab i en bestemt periode. | Udvælg 2 eller 3 af Kristian Olsen Aajus værker og analyser dem. Er der et bestemt formål med dem, i betragtning af den bagvedliggende periode? Gør rede for de forskellige karakterer i et psykologisk perspektiv.  |
| Kalaallisut + idræt | Fremstilling af Inuit Games i myter og sagn  | Udfra myter og sagn præsenteres forskellige Inuit idrætsudøvelser. Træk af mundtlig fortælletradition redegøres. Der foretages en idrætsfaglig vurdering af det fysiske element | Der laves fremstilling og analyse af brugen af Inuit Games i myter og sagn. Ud fra idrætsfaglige metoder foretages en vurdering af det sundheds- og fysiske betydning af udfoldelserne og perspektiveres til nutiden. |
|  |  |  |  |
|  |  |  |  |